Afg‘onistonda IShID yetakchilaridan biri o‘ldirildi. Muftiy O‘zbek Markaziy Osiyoda guruhning moliyaviy ta’minoti uchun mas’ul bo‘lgani aytilmoqda

Afg‘onistonda maxsus xizmatlarning operatsiyasi davomida IShID yetakchilaridan biri yo‘q qilindi. Bu haqda Afg‘oniston IIV matbuot xizmati ma’lum qildi.

Vazirlikka ko‘ra, Muftiy O‘zbek jangarilar ta’minoti va Markaziy Osiyoda IShIDning moliyaviy qo‘llab-quvvatlanishi uchun mas’ul shaxs bo‘lgan.
Bog‘lon viloyatida amalga oshirilgan operatsiya davomida IShIDning 4 nafar a’zosi o‘ldirildi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.